Keuhkojen tietokonetomografiatutkimus lapselle

GD1AD Thorax TT

Keuhkojen tietokonetomografiatutkimuksessa kuvataan rintakehän aluetta (sydän, keuhkot, välikarsina). Tietokonetomografia (lyhenne CT tai TT) on kuvausmenetelmä, jolla saadaan leikekuvia rintakehän alueelta. Kuvauksessa käytetään röntgensäteitä ja tarvittaessa jodivarjoainetta.

Ajan varaaminen ja yhteystiedot

Tutkimus tehdään keskusröntgenissä (Z3372)tai päivystysröntgenissä (Z3376).

Oberonilta: resurssi N115 **Tietokonetomografia 3** (keskusrtg)

resurssi K141 **Tietokonetomografia 2** (päiv. rtg)

Katso ohje: [Tutkimusten ajanvaraus kuvantamisen toimialueella](https://julkaisu.oysnet.ppshp.fi/Ohjeet/Ohjeet%20henkilkunnalle/Tutkimusten%20ajanvaraus%20kuvntamisen%20toimialueella.docx)

Lisätietoa ohjeessa: [Kuvantamistutkimusten pyytäminen ja tilaaminen](https://julkaisu.oysnet.ppshp.fi/Ohjeet/Ohjeet%20henkilkunnalle/Kuvantamistutkimusten%20pyytäminen%20ja%20tilaaminen%20oys%20kuv%20til.docx)

Tiedustelut: arkisin klo 8.00 – 11.00 ja 12.00-14.00 puh 08 – 315 2113

Sisäänkäynti: N tai G/N4 1.kerros tai NK tai G /K2, 1.kerros

Kontraindikaatiot ja riskit

Kontraindikaatiot: Raskaus, relatiivinen vasta-aihe

Yliherkkyys jodi-varjoaineelle; lievä aikaisempi allerginen reaktio on huomioitava sekä potilas esilääkittävä ohjeen mukaan.

Riskit: Munuaisten vajaatoiminta on relatiivinen kontraindikaatio; lähetteeseen maininta, että asia on huomioitu.

Tietoa potilaan sädeannoksesta: [Röntgentutkimusten potilasannokset (STUK)](http://www.stuk.fi/proinfo/muuta_tietoa/julkaisuja/potilassuojaimet/fi_FI/potilasannoksia/)

Esivalmistelut

Mikäli lapselle on tarkoitus tehdä tutkimus varjoaineella, katso ohje: [Potilaan valmistaminen jodivarjoainetutkimuksiin](https://julkaisu.oysnet.ppshp.fi/Ohjeet/Ohjeet%20henkilkunnalle/Potilaan%20valmistaminen%20jodivarjoainetutkimukseen%20oys%20kuv%20til.docx).

Lapsen tulee olla **ravinnotta kaksi tuntia** ennen tutkimusta mahdollisen varjoaineen aiheuttaman pahoinvoinnin ja aspiraatioriskin vuoksi.

Ilman anestesiaa tehtävissä HRTT–tutkimuksissa ei ravinnotta oloa tarvita, sillä HRTT- tutkimuksissa ei käytetä varjoainetta.

Varmistetaan, että lapsi pystyy olemaan liikkumatta sekä noudattamaan ohjeita. Jos lapsi ei pysty olemaan paikallaan n. 10–20 minuutin tutkimusaikaa, on konsultoitava röntgenosastoa. Tutkimusta varten voidaan antaa rauhoittavaa esilääkettä tai tutkimus voidaan tehdä anestesiassa. Esilääkkeen määrää hoitava lääkäri. Ajankohdasta neuvotellaan röntgenosaston kanssa. Ohessa linkki mahdolliseen [anestesiassa tehtävään lasten TT-tutkimukseen](https://julkaisu.oysnet.ppshp.fi/Ohjeet/Potilasohjeet/Lähtee%20E-kirjeenä%20-%20radiologia/Anestesiassa%20tehtävä%20tietokonetomografiatutkimus%20lapselle%20oys%20kuv%20pot.docx).

Mikäli tutkimuksessa käytetään varjoainetta, on lapselle laitettava suoniyhteys. Suoniyhteyden koko riippuu lapsen koosta sekä tutkimuksesta, tarvittaessa konsultoi röntgenosastoa.

Kokonaisuudessaan tutkimus kestää 10–20 minuuttia, mutta varsinainen kuvausvaihe muutamia minuutteja. Lapsi makaa kuvauksen ajan tutkimuspöydällä selällään mahdollisimman liikkumatta, jotta vältettäisiin liikkeestä aiheutuvat epätarkkuudet kuvissa. Lapsen kädet tuetaan pään yläpuolelle, pois keuhkojen päältä. Lapsi saa hengitys-ohjeita henkilökunnalta.

Jälkihoito ja seuranta

Tutkimus ei aiheuta yleensä haittavaikutuksia. Jos lapselle on käytetty varjoainetta, lähettävälle yksikölle tulee ilmoitus käytetystä varjoaineesta sekä mahdollisista komplikaatioista.

Vastausten kuulemisen lääkäriaikaa ei kannata suunnitella kuvauspäivälle, koska vastaukset eivät välttämättä valmistu tutkimuspäivänä.